Bygdefolkets krisehjelp
Store norske leksikon,Historie,Norsk og nordisk historie,Norges historie,Norges historie fra 1884 til 1940
BK, var en norsk politisk-økonomisk organisasjon som ble stiftet i oktober 1931 under inntrykket av den økonomiske depresjonen som særlig hardt rammet de bøndene som hadde gjeld.
Organisasjonen krevde nedskrivning av gjelden, rentelettelse og utsettelse med betalingen, og gjorde i tillegg aktiv motstand mot tvangsauksjoner. BK ble også oppfattet som en protestorganisasjon mot de etablerte partienes maktesløshet overfor den økonomiske krisen. Medlemstallet var anslagsvis 8000–12 000, med et tyngdepunkt på Østlandet, særlig i Vestfold og Telemark, hvor gjeldspresset var tyngst.Frontfigurer var sakføreren Olav Lien fra Kviteseid og storbonden David Seierstad fra Toten. Ved stortingsvalget i 1933 hadde BK enkelte felleslister med Nasjonal Samling. Organisasjonen ble oppløst i 1936. Les mer i Store norske leksikon bankkriser i Norge mellomkrigstiden Norges historie fra 1905 til 1939 Wall Street-krakket i 1929